Çömçəxul
Çömçəxul (lat. Benthophilus) — heyvanlar aləminin xordalılar tipinin şüaüzgəclilər sinfinin xulkimilər dəstəsinin xullar fəsiləsinə aid heyvan cinsi. Cinsə daxil olan balıqların ümumi uzunluqları 3,4 sm-dən (B. spinosus) 15 sm qədər (B. nudus) olur. Qara, Azov və Xəzər dənizlərinin hövzələrində yayılmışlar. Şirin və az duzlu sullarda yaşayırlar. Əsasən duzluğu 20 ‰ qədər olan sularda görülür. Bununla belə 30 ‰ duzluğa malik sularda da yaşayırlar.